Михаил Г. пита: Моята работа е техническа и доста отговорна. Работя на модерни машини което изисква прецизност и скорост. Това е свързано със напрежение и стрес. Преди няколко години получих сърдечни аритмии и спазми в сърдечната област при преумора. Правиха ми сърдечни изследвания и ми казаха , че нямам сърдечно заболяване, а било само на нервна основа. Тогава спрях да пуша, намалих рязко употребата на кафе и захари и тези аритмии изчезнаха след 2-3 месеца без да приемам някакви лекарства. Оттогава минаха три години.
Напоследък увеличих теглото си чувствително поради моята обездвиженост и стресова работа. Сега се появи нов проблеми. Кръвното ми налягане започна да варира и често имам виене на свят и обща слабост. Откриха ми леко повишение на триглицеридите в кръвта и по-сериозно увеличение на общия холестерол. Консултирах се с доктор и той ми препоръча лекарства за понижение на холестерола. Започнах да ги пия по неговите указания, но след 4 седмици се появи тежест в дясното подребрие- черния дроб, някакви особени спазми в главата и кръвното ми налягане започна по-често да се качва до 160- 170. Тогава прекратих тези лекарства. Започнах да вземам таблетки от фирмата Botanical garden-Indiana: Milk Thistle, Yellow Dock, Lecithin extract Apple vinegar в продължение на 45 дена и също спазвах диета, след което напълно свалих холестерола до нормата. Сега остана проблема с кръвното налягане. При нервно напрежение и по-голяма умора се качва до 160- 170. Аз съм на 42 години и не искам да започвам отсега с лекарства за кръвно, защото както обикновено става те дават странични ефекти и мога да си навредя сериозно.
Прочетох доста информация по Интернет и също в медицинското списание Healthy living за лечение на повишено кръвно налягане с екстракти, антиоксиданти, медицински билки и спазване на диета. Аз имам воля и мога да спазвам диета. В горното списание се предлагат няколко варианта за лечение на кръвното: използуване на натурални таблетки съдържащи Garlic, Kacayne, Hopes flower, Apple Pectin, Valerian root; таблетки с Garlic, Howthorn berry,Valerian root ,Magnesium; таблетки с Lecithin extr, Kacayne, Garlic, Marygold flower, Alpha Lipoic acid и китайски таблетки с доста сложно описание.
Кой точно вариант да използувам за моя случай? Автора на статията твърди, че тези таблетки се предлагат вече повече от три години, много добре действуват и няма никакви данни за странични ефекти. В повечето случаи пациентите постигали резултати за три до четири месеца.
Веселин Вълчев: Драги Михаиле, похвално е, че имаш воля да спазваш диета и че си спрял тютюнопушенето. Разбирам също, че не искаш да започваш със синтетични лекарства, които често причиняват странични ефекти.
Относно китайските таблетки искам да ти припомня, че преди около четири месеца по американската телевизия и конкретно ABC channel имаше серия коментари за вноса на китайски витамини, минерали, суплементи и някои храни. Фактите, които се изнесоха са, че контрола на качеството при производството им в Китай е занижен или понякога отсъствува. Също, че има случаи когато описанието на опаковките на тези продукти не отговаря на точното съдържание. В крайна сметка официално съобщиха решението на агенцията по вноса, че спират вноса на много китайски продукти за неопределено време. Също забраниха вноса на детски играчки от Китай защото при оцветяването им се използували оловни бои, които са силно токсични.
От останалите три варианта таблетки, които се произвеждат тук в Америка, аз бих ти препоръчал първия вариант с Garlic, Kacayne, Hopes flower, Apple Pectin, Valerian root, тъй като аз имам опит с тази комбинация натурални вещества и наистина няма данни за някакви странични ефекти. Те успокояват нервната система, подобряват функцията на нервните центрове, които регулират кръвното налягане и също намаляват нивото на стреса. Бих добавил да вземаш също Alpha Lipoic acid. Това e известен антиоксидант, които стимулира клетъчните мембрани на нервните клетки и също допринася за нормално кръвно налягане. Горепосочените продукти се продават в магазините Healthy product и Vitamin store.
При различните хора обмяната на веществата и реакцията на нервните рецептори е относително различна, но при повечето случаи при приложение на горната схема и съответна диета подобрение настъпва след около 25- 30 дена, а окончателни резултати се постигат за три- четири месеца.
При твоя случай, шанса за успех е много голям, защото имаш воля да спазваш диета и имаш необходимото положително отношение. Приложението на горната схема ще помогне и за повишаване енергията на организма и намаляване нивото на стреса.
Веселин Вълчев за в."България Сега"